ขอรีวิวเกี่ยวกับการพักที่นี่
เริ่มตั้งแต่แรกในการจอง Airbnb เข้ามา ทำการจองมาทั้งหมด 10 วัน ซึ่งเริ่มต้นตั้งแต่แรก เจ้าของห้องพักแจ้งที่อยู่ไม่ชัดเจน เนื่องจากคอนโดที่ไปเช่ามีหลายอาคาร แล้วหาสถานที่ไม่เจอ ทักแชทถาม เจ้าของห้องกว่าจะตอบก็ช้ามาก หลงไปหาผิดอาคาร กว่าจะเจอที่จองไว้ พอไปถึงห้อง พบว่า คีย์การ์ดคอนโดให้มา 2 อันแต่ใช้ได้แค่อันเดียว ส่วนกุญแจห้องก็มีแค่อันเดียว ซึ่งลำบากมากในการเข้าออก หรือไปข้างนอก ผ้าห่มที่มีให้ผืนเล็กมาก ต้องทั้งแชทไปขอเพิ่ม หมอนที่ใช้ในการนอน ก็เป็นหมอนที่ไม่สามารถใช้นอนได้เนื่องจากเป็นก้อนนุ่น ไม่อัดแน่น และไม่มีความสูงเลยในการนอน ต้องใช้หมอนอิง มาหนุนนอนแทน ผ้าม่านในห้องก็มีแค่ส่วนที่เป็นหน้าต่าง ส่วนของประตูและระเบียงหลังห้องไม่มีเลย ทำให้เวลานอนแดดส่องเข้ามา สว่างมาก นอนหลับไม่สนิทเลย ทีวี ก็จอเล็ก เป็นทีวีธรรมดาไม่ใช่ smart TV ในห้องไม่มีตู้เสื้อผ้าให้ มีแต่ชั้นวางผ้าประมาณ 3-4 ชั้น ให้พับเก็บ ส่วนไม้แขวนผ้าที่ให้เวลาซักผ้ามีให้แค่ 6-7 อัน แค่นั้น ซึ่งไม่พอ ระหว่างที่พักก็ไม่มีอะไรเพิ่มเติม จนมาถึงวันที่ต้องเช็คเอ้าท์ เจ้าของห้องไม่แจ้งหรือไม่มีการสอบถามว่าจะเช็คเอ้าท์เวลาไหน จนถึงเวลาเที่ยวครึ่ง มีแม่บ้านมาเคาะประตูจะเข้ามาทำความสะอาดห้อง ตามที่เจ้าของห้องจ้างมา ซึ่งเจ้าของห้องไม่แจ้งทางผู้เข้าพักเลย และทางผู้เข้าพักขอเวลาเก็บของ และต้องรอรถมารับไปสนามบินประมาณบ่ายโมงตรง ซึ่งเจ้าของห้องก็ไม่ยอม เนื่องจากจ้างแม่บ้านมาแล้ว 2 ชม. กลัวว่าจะต้องทำการจ่ายเงินเพิ่มหากภายในเวลาที่จ้างมาทำความสะอาดไม่เสร็จ โดยที่ไม่สนใจผู้เข้าเลยสักนิด เช่าเป็นเวลาหลายวัน น่าจะถามเวลาหน่อย หรือแจ้งว่าจะมีแม่บ้านเข้าไปทำความสะอาดวันที่เช็คเอ้าท์ก็ได้ แต่นี่ไม่มีการบอกกล่าวอะไรเลยสักอย่าง รู้สึกแย่มากกับการจองเข้าพักห้องนี้ ตั้งแต่วันแรกจนถึงวันสุดท้าย ใครจะจองที่พักนี้ รบกวนดูดีๆก่อนทำการจอง ไม่งั้นจะเจอแบบนี้ก็ได้